**เรื่องที่ 36**

**“ นักเรียนอ่านหนังสือไม่ออก”**

**ชื่อเรื่อง** การพัฒนาการอ่านออกเขียนได้ของ ด.ช. เพชร โดยใช้แบบฝึก

**ชื่อวิจัย**...................................................................................................................

**สภาพปัญหา**

 เมื่อครูจันเพ็ญเข้ามาสอนวิชาภาษาไทย ชั้นประถมศึกษาปีที่ 3 ภาคเรียนที่ 1 ในสัปดาห์ที่ 2 ครูจันเพ็ญให้นักเรียนทุกคนดูภาพสวนสนุกและอ่านคำบรรยายภาพ แล้วให้นักเรียนเขียนเรื่องราวเกี่ยวกับภาพที่เห็นส่งครู ซึ่งครูได้ส่งเกตพบว่า ด.ช.เพชร มีอาการกระวนกระวายไม่สามารถเขียนได้ จึงได้สอบถามก็พบว่า ด.ช.เพชร อ่านหนังสือไม่ออกและเขียนไม่ได้นั่นเอง

**ปัญหาการวิจัย**

 ทำอย่างไรที่จะช่วยให้ ด.ช.เพชรอ่านหนังสือออกและเขียนได้

**เป้าหมายการวิจัย**

 เพื่อฝึกและพัฒนาให้ ด.ช.เพชร อ่านออกเขียนได้

**วิธีการวิจัย**

- สร้างแบบฝึกการสะกดคำ และบัตรคำตัวอักษรสระ เพื่อใช้ประสมเป็นคำ/พยางค์

- สร้างแบบฝึกการเขียนสะกดคำ และเขียนเป็นประโยค (จากง่ายไปหายาก)

- กำหนดข้อความ/นิทานที่ใช้ในการฝึกอ่าน 10 เรื่อง

- นัดหมายให้ ด.ช.เพชร มาเรียนกับครูทุกวันๆ ละ 1 ชั่วโมง หลังเลิกเรียนหรือในเวลาว่าง

เริ่มฝึกจากกรสะกดคำง่ายๆ วันละ 5-10 คำ เป็นเวลา 1 สัปดาห์ และฝึกสะกดคำพร้อมกับเขียนในสัปดาห์ที่ 2-3 ในสัปดาห์ที่ 4-5 จึงได้ฝึกแต่งประโยคพร้อมกับการอ่านและเขียน ในสัปดาห์ที่ 6-15 จึงได้ให้ฝึกอ่านจากนิทานต่างๆ และเขียนเรื่องจากภาพในนิทาน รวมเวลาฝึกอ่านและเขียน 4 เดือน

- บันทึกผลการสะกดคำอ่าน และเขียนเป็นคำ และการแต่งเป็นประโยคทุกวันเพื่อดูพัฒนาการความก้าวหน้าของ ด.ช.เพชร โดยลงบันทึกคะแนนลงในแบบบันทึกคะแนนการอ่าน เขียนคำ และเขียนเป็นประโยค และการเขียนเรื่องจากภาพ

- บันทึกพฤติกรรมขณะฝึกอ่าน เขียนลงในแบบสังเกตพฤติกรรม

- สรุปผลการอ่าน การเขียนของ ด.ช.เพชร

**ผลการวิจัย**

 1. การฝึกอ่านของ ด.ช.เพชร พบว่า

 สัปดาห์ที่ 1 อ่านได้โดยเฉลี่ยวันละ 3 คำ จาก 10 คำ

 สัปดาห์ที่ 2-3 ประสมคำอ่านได้ โดยเฉลี่ยวันละ 5-10 คำ จาก 10 คำ

 สัปดาห์ที่ 4-5 ฝึกอ่านเป็นประโยคได้โดยเฉลี่ยวันละ 5-10 ประโยค

 สัปดาห์ที่ 6-16 ฝึกอ่านนิทานสัปดาห์ละ 1 เรื่อง โดยเฉลี่ยพบว่าอ่านได้

 ประมาณมากกว่า 50%

 2. การฝึกเขียน

 สัปดาห์์ที่ 1 เขียนได้เฉพาะตัวพยัญชนะและคำที่ไม่มีตัวสะกดโดยเฉลี่ยวันละ 3 คำ

 สัปดาห์ที่ 2-3 เขียนคำที่มีตัวสะกดง่ายๆ ได้ โดยเฉลี่ยวันละ 5 คำ

 สัปดาห์ที่ 4-5 เขียนคำที่มีตัวสะกดง่ายๆ ได้ โดยเฉลี่ยวันละ 10 คน

 สัปดาห์ที่ 6-10 เขียนเป็นคำและแต่งประโยคได้โดยเฉลี่ยวันละ 3-5 ประโยค

 สัปดาห์ที่ 11-16 เขียนเป็นคำ แต่งประโยค และเขียนเล่าเรื่องสั้นๆ ได้

 3. ด.ช.เพชร มีพฤติกรรมกรอ่าน – เขียนดีขึ้น กล้าซักถามครู อาการกระวนกระวายลดน้อยลงตามช่วงเวลาที่ได้ฝึกอ่าน – เขียน และมีความสุขมากเมื่อได้อ่านนิทาน

 4. ผลการฝึกด.ช. เพชร สามารถอ่านหนังสือได้ และเขียนได้ทั้งเป็นคำและประโยครวมทั้งการเขียนเล่าเรื่องจากภาพได้